CELEX: 32005D0933
Language: hu
Date: 2005-12-21 00:00:00
Title: 2005/933/EK: A Bizottság határozata ( 2005. december 21. ) az Oroszországban előforduló madárinfluenzával kapcsolatos egyes védekezési intézkedésekről szóló 2005/693/EK határozat második módosításáról  (az értesítés a C(2005) 5563. számú dokumentummal történt)   (EGT vonatkozású szöveg)

23.12.2005   
            
            
               HU
            
            
               Az Európai Unió Hivatalos Lapja
            
            
               L 340/70
            
         
      A BIZOTTSÁG HATÁROZATA
   
   (2005. december 21.)
   az Oroszországban előforduló madárinfluenzával kapcsolatos egyes védekezési intézkedésekről szóló 2005/693/EK határozat második módosításáról
   (az értesítés a C(2005) 5563. számú dokumentummal történt)
   (EGT vonatkozású szöveg)
   (2005/933/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a harmadik országokból a Közösségbe behozott állatok állat-egészségügyi ellenőrzésére irányadó elvek megállapításáról, valamint a 89/662/EGK, 90/425/EGK és 90/675/EGK irányelvek módosításáról szóló, 1991. július 15-i 91/496/EGK tanácsi irányelvre (1) és különösen annak 18. cikke (7) bekezdésére,
   tekintettel a harmadik országokból a Közösségbe érkező termékek állat-egészségügyi ellenőrzésének megszervezésére irányadó elvek megállapításáról szóló, 1997. december 18-i 97/78/EK tanácsi irányelvre (2) és különösen annak 22. cikke (6) bekezdésére,
   mivel:
   
               (1)
            
            
               A madárinfluenza a baromfik és madarak elhullással és rendellenességekkel járó fertőző vírusos betegsége, ami rövid időn belül az állat- és a közegészségügyre komoly veszélyt jelentő, és a baromfitenyésztés jövedelmezőségét jelentősen csökkentő járványos méreteket ölthet.
            
         
               (2)
            
            
               Az Oroszországban előforduló madárinfluenzával kapcsolatos egyes védekezési intézkedésekről szóló, 2005. október 6-i 2005/693/EK bizottsági határozatot (3) a Bizottság a madárinfluenza oroszországi kitörését követően fogadta el. Az említett határozat felfüggeszti a baromfin kívüli madarak Oroszországból történő behozatalát, valamint a feldolgozatlan toll és tollrészek behozatalát a határozat I. mellékletében felsorolt oroszországi régiókból.
            
         
               (3)
            
            
               Oroszország egyes részein madárinfluenza-járvány kitörése továbbra is előfordul, ezért szükség van a 2005/693/EK határozatban előírt intézkedések meghosszabbítására. Azonban az Oroszország illetékes állat-egészségügyi hatóságai által szolgáltatott információtól függően a határozatot már ezen időpontot megelőzően is felül lehet vizsgálni.
            
         
               (4)
            
            
               Oroszország európai területén a madárinfluenzajárvány-kitörések mind a középső területen történtek, és nem fordult elő járványkitörés az északi régiókban. Ezért nincs már szükség a feldolgozatlan toll és tollrészek utóbb említett régiókból történő behozatalának a felfüggesztésére.
            
         
               (5)
            
            
               A 2005/693/EK határozatot ezért ennek megfelelően módosítani kell.
            
         
               (6)
            
            
               Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 2005/693/EK határozat a következőképpen módosul:
   
               1.
            
            
               A 3. cikkben a „2005. december 31.” helyébe „2006. március 31.” lép.
            
         
               2.
            
            
               Az I. melléklet helyébe e határozat melléklete lép.
            
         2. cikk
   A tagállamok e határozatnak való megfelelés érdekében haladéktalanul meghozzák a szükséges intézkedéseket, és kihirdetik azokat. Erről haladéktalanul tájékoztatják a Bizottságot.
   3. cikk
   E határozatnak a tagállamok a címzettjei.
   
      Kelt Brüsszelben, 2005. december 21-én.
      
         
            a Bizottság részéről
         
         Markos KYPRIANOU
         
         
            a Bizottság tagja
         
      
   
   
      (1)  HL L 268., 1991.9.24., 56. o. A legutóbb a 2003-as csatlakozási okmánnyal módosított irányelv.
   
      (2)  HL L 24., 1998.1.30., 9. o. A legutóbb a 882/2004/EK európai parlamenti és tanácsi rendelettel (HL L 165., 2004.4.30., 1. o.) módosított irányelv.
   
      (3)  HL L 263., 2005.10.8., 22. o. A 2005/740/EK határozattal (HL L 276., 2005.10.21. 68. o.) módosított határozat.
   
      MELLÉKLET
      
         
            „I. MELLÉKLET
            Az 1. cikk (2) és (3) bekezdésében említett Oroszországi Szövetségi Körzetek:
            1.   Távol-keleti Szövetségi Körzet
            Az Orosz Föderációban a következőket foglalja magában: Amur terület, Csukotka autonóm körzet, Zsidó autonóm terület, Kamcsatka terület, Habarovszk kraj, Korják autonóm körzet, Magadán terület, Primorszki kraj, Sakha (Jakutföld) Köztársaság, Szahalin terület.
            2.   Szibériai Szövetségi Körzet
            Az Orosz Föderációban a következőket foglalja magában: Agai Burjátföld autonóm körzet, Altaj Köztársaság, Altaj kraj, Burját Köztársaság, Csita terület, Evenkia autonóm körzet, Irkutszk terület, Kemerovo terület, Hakasszia Köztársaság, Krasznojarszk kraj, Novoszibirszk terület, Omszk terület, Tajmiri autonóm körzet, Tomszk terület, Tuva Köztársaság, Uszty-ordinszkiji Burjátföld autonóm körzet.
            3.   Uráli Szövetségi Körzet
            Az Orosz Föderációban a következőket foglalja magában: Cseljabinszk terület, Hanti- és Manysiföld autonóm körzet, Kurgán terület, Szverdlovszk terület, Tyumen terület, Jamali Nyenyecföld autonóm körzet.
            4.   Központi Szövetségi Körzet
            Az Orosz Föderációban a következőket foglalja magában: Belgorod terület, Brjanszk terület, Ivanovo terület, Kaluga terület, Kurszk terület, Lipetszk terület, Moszkva (szövetségi város), Moszkva terület, Orjol terület, Rjazan terület, Tambov terület, Tula terület, Vlagyimir terület, Voronyezs terület.
            5.   Déli Szövetségi Körzet
            Az Orosz Föderációban a következőket foglalja magában: Adige Köztársaság, Asztrahán terület, Csecsen Köztársaság, Dagesztáni Köztársaság, Ingus Köztársaság, Kabardin-Balkár Köztársaság, Kalmük Köztársaság, Karacsaj-Cserkesz Köztársaság, Krasznodar körzet, Észak-Oszét-Alán Köztársaság, Sztavropol kraj, Rosztov terület, Volgográd terület.
            6.   Privolzszkij (Volga) Szövetségi Körzet
            Az Orosz Föderációban a következőket foglalja magában: Baskortosztán Köztársaság, Csuvas Köztársaság, Kirov terület, Mari Köztársaság, Mordvin Köztársaság, Nyizsnyij Novgorod terület, Orenburg terület, Penza terület, Perm terület, Permják autonóm körzet, Szamara terület, Szaratov terület, Tatár Köztársaság, Udmurt Köztársaság, Uljanovszk terület.”